title: 2010/391/: 2010 m. liepos 8 d. Komisijos sprendimas, kuriuo dėl pripažinimo, kad Lietuvoje ir Italijos Molizės regione oficialiai nenustatyta bruceliozės ( B. melitensis ), iš dalies keičiami Sprendimo 93/52/EEB priedai ir kuriuo dėl paskelbimo, kad tam tikruose Italijos administraciniuose regionuose oficialiai nenustatyta galvijų tuberkuliozės, bruceliozės ir enzootinės galvijų leukozės, iš dalies keičiami Sprendimo 2003/467/EB priedai (pranešta dokumentu Nr. C(2010) 4592)  Tekstas svarbus EEE

text:
15.7.2010

               LT

               Europos Sąjungos oficialusis leidinys

               L 180/21

         KOMISIJOS SPRENDIMAS
   2010 m. liepos 8 d.
   kuriuo dėl pripažinimo, kad Lietuvoje ir Italijos Molizės regione oficialiai nenustatyta bruceliozės (B. melitensis), iš dalies keičiami Sprendimo 93/52/EEB priedai ir kuriuo dėl paskelbimo, kad tam tikruose Italijos administraciniuose regionuose oficialiai nenustatyta galvijų tuberkuliozės, bruceliozės ir enzootinės galvijų leukozės, iš dalies keičiami Sprendimo 2003/467/EB priedai
   (pranešta dokumentu Nr. C(2010) 4592)
   (Tekstas svarbus EEE)
   (2010/391/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo I skyriaus 4 punktą, A priedo II skyriaus 7 punktą ir D priedo I skyriaus E skirsnį,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo 1 skyriaus II skirsnį,
   kadangi:

               (1)

               Direktyva 91/68/EEB nustatomi gyvūnų sveikatos reikalavimai, reglamentuojantys Sąjungos vidaus prekybą avimis ir ožkomis. Joje nustatyti reikalavimai, pagal kuriuos gali būti pripažįstama, kad valstybėse narėse arba jų regionuose oficialiai nenustatyta bruceliozės.

               (2)

               1992 m. gruodžio 21 d. Komisijos sprendimo 93/52/EEB, nustatančio, kad tam tikros valstybės narės arba regionai atitinka reikalavimus dėl bruceliozės (B. melitensis), ir toms valstybėms narėms arba regionams suteikiančio oficialiai bruceliozės neapimtos valstybės narės arba regiono statusą (3), prieduose išvardijamos valstybės narės ir regionai, kuriuose pagal Direktyvą 91/68/EEB oficialiai nenustatyta bruceliozės (B. melitensis).

               (3)

               Lietuva pateikė Komisijai dokumentus, kuriais įrodoma, kad ji atitinka Direktyvoje 91/68/EEB nustatytas atitinkamas sąlygas, kad būtų pripažinta, jog visoje šalies teritorijoje oficialiai nenustatyta bruceliozės (B. melitensis). Todėl turėtų būti pripažinta, kad šioje valstybėje narėje minėta liga oficialiai nenustatyta. Todėl Sprendimo 93/52/EEB I priedas turėtų būti atitinkamai iš dalies pakeistas.

               (4)

               Italija pateikė Komisijai dokumentus, kuriais įrodoma, kad visos Molizės regiono provincijos atitinka Direktyvoje 91/68/EEB nustatytas atitinkamas sąlygas, kad būtų pripažinta, jog visose to regiono provincijose oficialiai nenustatyta bruceliozės (B. melitensis). Todėl turėtų būti pripažinta, kad šiame regione minėta liga oficialiai nenustatyta.

               (5)

               Italija taip pat paprašė pakeisti jai skirtą Direktyvos 93/52/EEB II priedo įrašą valstybių narių regionų, kurie pagal Direktyvą 91/68/EEB yra pripažinti regionais, kuriuose oficialiai nenustatyta bruceliozės (B. melitensis), sąraše. Pagal dabartinį administracinį Italijos suskirstymą Trentino–Alto Adidžės regioną sudaro du atskiri regionai: t. y. Bolcano provincija ir Trento provincija. Sardinijos regionas suskirstytas į aštuonias provincijas. Be to, kadangi jau pripažinta, kad visose Lombardijos, Pjemonto, Toskanos, Sardinijos ir Umbrijos regionų provincijose oficialiai nenustatyta bruceliozės (B. melitensis), turėtų būti pripažinta, kad visuose šiuose regionuose ta liga oficialiai nenustatyta.

               (6)

               Todėl Sprendimo 93/52/EEB II priede Italijai skirtas įrašas turėtų būti atitinkamai iš dalies pakeistas.

               (7)

               Direktyva 64/432/EEB taikoma Sąjungos vidaus prekybai galvijais ir kiaulėmis. Joje nustatytos sąlygos, pagal kurias gali būti paskelbta, kad valstybėje narėje arba jos regione galvijų bandose tuberkuliozės, bruceliozės ir enzootinės galvijų leukozės oficialiai nenustatyta.

               (8)

               2003 m. birželio 23 d. Komisijos sprendimo, nustatančio tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (4), atitinkamai I, II ir III prieduose išvardytos šios valstybės narės ir regionai.

               (9)

               Italija pateikė Komisijai dokumentus, kuriais įrodoma, kad visos Lombardijos ir Toskanos regionų provincijos ir Sardinijos regiono Kaljario ir Medio–Kampidano, Ogliastros ir Olbia–Tempio provincijos atitinka Direktyvoje 64/432/EEB nustatytas atitinkamas sąlygas, kad būtų galima paskelbti, jog šiuose Italijos regionuose ir provincijose tuberkuliozės oficialiai nenustatyta.

               (10)

               Italija pateikė Komisijai dokumentus, kuriais įrodoma, kad Molizės regiono Kampobaso provincija atitinka Direktyvoje 64/432/EEB nustatytas atitinkamas sąlygas, kad būtų galima paskelbti, jog šioje Italijos regiono provincijoje bruceliozės oficialiai nenustatyta.

               (11)

               Italija taip pat pateikė Komisijai dokumentus, kuriais įrodoma, jog Kampanijos Neapolio provincija, Apulijos regiono Brindizio provincija ir Sicilijos regiono Agridžento, Kaltanisetos, Sirakūzų ir Trapanio provincijos atitinka Direktyvoje 64/432/EEB nustatytas atitinkamas sąlygas, kad galima būtų paskelbti, jog tose provincijose enzootinės galvijų leukozės oficialiai nenustatyta.

               (12)

               Įvertinus Italijos pateiktus dokumentus turėtų būti paskelbta, kad atitinkamuose Italijos regionuose galvijų tuberkuliozės, bruceliozės ir enzootinės galvijų leukozės oficialiai nenustatyta.

               (13)

               Italija taip pat paprašė pakeisti jai skirtą įrašą Direktyvos 2003/467/EB prieduose pateiktuose valstybių narių regionų, kuriuose, kaip paskelbta, tuberkuliozės oficialiai nenustatyta, sąrašuose. Pagal dabartinį administracinį Italijos suskirstymą Trentino–Alto Adidžės regioną sudaro du atskiri regionai: t. y. Bolcano provincija ir Trento provincija.

               (14)

               Be to, kadangi jau paskelbta, kad visose Sprendimo 2003/467/EB II priedo 2 skyriuje išvardytose Emilijos–Romanijos, Lombardijos, Sardinijos ir Umbrijos regionų provincijose oficialiai nenustatyta bruceliozės, ir kadangi jau paskelbta, kad visose Sprendimo 2003/467/EB III priedo 2 skyriuje išvardytose Emilijos–Romanijos, Lombardijos, Markės, Pjemonto, Toskanos, Umbrijos ir Aostos slėnio regionų provincijose oficialiai nenustatyta enzootinės galvijų leukozės, turėtų būti laikoma, kad visoje šių regionų teritorijoje tų ligų oficialiai nenustatyta.

               (15)

               Todėl Sprendimo 2003/467/EB priedai turėtų būti atitinkamai iš dalies pakeisti.

               (16)

               Todėl Sprendimai 93/52/EEB ir 2003/467/EB turėtų būti atitinkamai iš dalies pakeisti.

               (17)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 93/52/EEB priedai iš dalies keičiami pagal šio sprendimo I priedą.
   2 straipsnis
   Sprendimo 2003/467/EB priedai iš dalies keičiami pagal šio sprendimo II priedą.
   3 straipsnis
   Šis sprendimas skirtas valstybėms narėms.

      Priimta Briuselyje 2010 m. liepos 8 d.

            Komisijos vardu

         John DALLI

            Komisijos narys

      (1)  OL 121, 1964 7 29, p. 1977/64.

      (2)  OL L 46, 1991 2 19, p. 19.

      (3)  OL L 13, 1993 1 21, p. 14.

      (4)  OL L 156, 2003 6 25, p. 74.

      I PRIEDAS
      Sprendimo 93/52/EEB priedai iš dalies keičiami taip:

                  1)

                  I priedas pakeičiamas taip:

                     „I PRIEDAS

                        VALSTYBĖS NARĖS

                                 ISO kodas

                                 Valstybė narė

                                 BE

                                 Belgija

                                 CZ

                                 Čekija

                                 DK

                                 Danija

                                 DE

                                 Vokietija

                                 IE

                                 Airija

                                 LT

                                 Lietuva

                                 LU

                                 Liuksemburgas

                                 HU

                                 Vengrija

                                 NL

                                 Nyderlandai

                                 AT

                                 Austrija

                                 PL

                                 Lenkija

                                 RO

                                 Rumunija

                                 SI

                                 Slovėnija

                                 SK

                                 Slovakija

                                 FI

                                 Suomija

                                 SE

                                 Švedija

                                 UK

                                 Jungtinė Karalystė“

                  2)

                  II priede Italijai skirtas įrašas pakeičiamas taip:
                  „Italijoje:

                              —

                              Abrucų regionas: Peskaros provincija,

                              —

                              Bolzano provincija,

                              —

                              Friulio Venecijos Džulijos regionas,

                              —

                              Lacijaus regionas: Latina, Riečio, Romos, Viterbo provincijos,

                              —

                              Ligūrijos regionas: Savonos provincija,

                              —

                              Lombardijos regionas,

                              —

                              Markės regionas,

                              —

                              Molizės regionas,

                              —

                              Pjemonto regionas,

                              —

                              Sardinijos regionas,

                              —

                              Toskanos regionas,

                              —

                              Trento provincija,

                              —

                              Umbrijos regionas,

                              —

                              Veneto regionas.“

      II PRIEDAS
      Sprendimo 2003/467/EB priedai iš dalies keičiami taip:

                  1)

                  I priedo 2 skyriuje Italijai skirtas įrašas pakeičiamas taip:
                  „Italijoje:

                              —

                              Abrucų regionas: Peskaros provincija,

                              —

                              Bolcano provincija,

                              —

                              Emilijos–Romanijos regionas,

                              —

                              Friulio Venecijos Džulijos regionas,

                              —

                              Lombardijos regionas,

                              —

                              Markės regionas: Askoli Pičeno provincija,

                              —

                              Pjemonto regionas: Novaros, Verbanijos, Verčelio provincijos,

                              —

                              Sardinijos regionas: Kaljario, Medio–Kampidano, Ogliastros, Olbia–Tempio, Oristano provincijos,

                              —

                              Toskanos regionas,

                              —

                              Trento provincija,

                              —

                              Veneto regionas.“

                  2)

                  II priedo 2 skyriuje Italijai skirtas įrašas pakeičiamas taip:
                  „Italijoje:

                              —

                              Abrucų regionas: Peskaros provincija,

                              —

                              Bolcano provincija,

                              —

                              Emilijos–Romanijos regionas,

                              —

                              Friulio Venecijos Džulijos regionas,

                              —

                              Lacijaus regionas: Riečio provincija,

                              —

                              Ligūrijos regionas: Imperijos, Savonos provincijos,

                              —

                              Lombardijos regionas,

                              —

                              Markės regionas,

                              —

                              Molizės regionas: Kampobaso provincija,

                              —

                              Pjemonto regionas,

                              —

                              Apulijos regionas: Brindizio provincija,

                              —

                              Sardinijos regionas,

                              —

                              Toskanos regionas,

                              —

                              Trento provincija,

                              —

                              Umbrijos regionas,

                              —

                              Veneto regionas.“

                  3)

                  III priedo 2 skyriuje Italijai skirtas įrašas pakeičiamas taip:
                  „Italijoje:

                              —

                              Abrucų regionas: Peskaros provincija,

                              —

                              Bolcano provincija,

                              —

                              Kampanijos regionas: Neapolio provincija,

                              —

                              Emilijos–Romanijos regionas,

                              —

                              Friulio Venecijos Džulijos regionas,

                              —

                              Lacijaus regionas: Frozinonės, Riečio provincijos,

                              —

                              Ligūrijos regionas: Imperijos, Savonos provincijos,

                              —

                              Lombardijos regionas,

                              —

                              Markės regionas,

                              —

                              Molizės regionas,

                              —

                              Pjemonto regionas,

                              —

                              Apulijos regionas: Brindizio provincija,

                              —

                              Sardinijos regionas,

                              —

                              Sicilijos regionas: Agridžento, Kaltanisetos, Sirakūzų, Trapanio provincijos,

                              —

                              Toskanos regionas,

                              —

                              Trento provincija,

                              —

                              Umbrijos regionas,

                              —

                              Aostos slėnio regionas,

                              —

                              Veneto regionas.“


title: 2011/755/ES: 2011 m. spalio 25 d. Europos Parlamento sprendimas dėl 2009 finansinių metų Europos Sąjungos bendrojo biudžeto įvykdymo patvirtinimo, II skirsnis – Taryba

text:
26.11.2011

               LT

               Europos Sąjungos oficialusis leidinys

               L 313/11

         EUROPOS PARLAMENTO SPRENDIMAS
   2011 m. spalio 25 d.
   dėl 2009 finansinių metų Europos Sąjungos bendrojo biudžeto įvykdymo patvirtinimo, II skirsnis – Taryba
   (2011/755/ES)
   EUROPOS PARLAMENTAS,
   atsižvelgdamas į 2009 finansinių metų Europos Sąjungos bendrąjį biudžetą (1),
   atsižvelgdamas į 2009 finansinių metų Europos Sąjungos galutines metines ataskaitas (SEC(2010) 963 – C7 – 0213/2010) (2),
   atsižvelgdamas į Tarybos metinę 2009 m. atlikto vidaus audito ataskaitą biudžeto įvykdymą tvirtinančiai institucijai,
   atsižvelgdamas į Audito Rūmų 2009 finansinių metų metinę biudžeto vykdymo ataskaitą su institucijų atsakymais (3),
   atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į savo 2011 m. gegužės 10 d. sprendimą (5), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į pridedamą rezoliuciją,
   atsižvelgdamas į EB sutarties 272 straipsnio 10 dalį, 274, 275 ir 276 straipsnius ir Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 50, 86, 145, 146 ir 147 straipsnius,
   atsižvelgdamas į Tarybos Generalinio sekretoriaus-vyriausiojo įgaliotinio bendrajai užsienio ir saugumo politikai sprendimą Nr. 190/2003 dėl Tarybos narių įgaliotų atstovų kelionių išlaidų apmokėjimo (7),
   atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (8),
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0328/2011),

               1.

               atsisako patvirtinti Tarybos Generaliniam sekretoriui, kad Tarybos 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 303, 2010 11 9, p. 1.

      (4)  OL C 308, 2010 11 12, p. 129.

      (5)  OL L 250, 2011 9 27, p. 23.

      (6)  OL L 248, 2002 9 16, p. 1.

      (7)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (8)  OL C 139, 2006 6 14, p. 1.
    ---documentbreak---

               26.11.2011

               LT

               Europos Sąjungos oficialusis leidinys

               L 313/13

         EUROPOS PARLAMENTO REZOLIUCIJA
   2011 m. spalio 25 d.
   su pastabomis, sudarančiomis neatskiriamą sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, II skirsnis – Taryba
   EUROPOS PARLAMENTAS,
   atsižvelgdamas į 2009 finansinių metų Europos Sąjungos bendrąjį biudžetą (1),
   atsižvelgdamas į 2009 finansinių metų Europos Sąjungos galutines metines ataskaitas (SEC(2010) 963 – C7–0213/2010) (2),
   atsižvelgdamas į Tarybos metinę 2009 m. atlikto vidaus audito ataskaitą biudžeto įvykdymą tvirtinančiai institucijai,
   atsižvelgdamas į Audito Rūmų 2009 finansinių metų metinę biudžeto vykdymo ataskaitą su institucijų atsakymais (3),
   atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į savo 2011 m. gegužės 10 d. sprendimą (5), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į pridedamą rezoliuciją,
   atsižvelgdamas į EB sutarties 272 straipsnio 10 dalį, 274, 275 ir 276 straipsnius ir Sutarties dėl Europos Sąjungos veikimo (SESV) 314 straipsnio 10 dalį ir 317, 318 ir 319 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 50, 86, 145, 146 ir 147 straipsnius,
   atsižvelgdamas į Tarybos Generalinio sekretoriaus-vyriausiojo įgaliotinio bendrajai užsienio ir saugumo politikai sprendimą Nr. 190/2003 dėl Tarybos narių įgaliotų atstovų kelionių išlaidų apmokėjimo (7),
   atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (8),
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0328/2011),

               A.

               kadangi piliečiai turi teisę žinoti, kaip leidžiamos lėšos, gautos iš jų sumokėtų mokesčių, ir kaip naudojamasi politiniams organams suteiktais įgaliojimais (9),

               B.

               kadangi Tarybos administracija turėtų būti demokratiškai atskaitinga Sąjungos piliečiams už Sąjungos lėšų panaudojimą,

               C.

               kadangi taip pat svarbu užtikrinti daugiau skaidrumo taikant Sąjungos teisės aktus ir kadangi šiuo požiūriu Europos piliečiai taip pat turi teisę būti geriau informuojami, Parlamentas džiaugiasi dėl pasiekto susitarimo su Taryba dėl atitikties lentelių,

               D.

               kadangi Parlamentas yra vienintelė tiesiogiai renkama Sąjungos institucija ir yra atsakingas už Europos Sąjungos bendrojo biudžeto įvykdymo patvirtinimą,

      Neišspręsti klausimai

               1.

               apgailestauja dėl sunkumų, patirtų vykdant 2007–2009 m. biudžeto įvykdymo patvirtinimo procedūras, ir dar kartą patvirtina savo ankstesnėse rezoliucijose dėl tų finansinių metų biudžeto įvykdymo patvirtinimo išreikštą poziciją,

               2.

               patvirtina, kad gavo 2011 m. vasario 28 d. Tarybos Generalinio sekretoriaus laišką, kuriame buvo daugelis su 2009 m. Tarybos biudžeto įvykdymo patvirtinimo procedūra susijusių dokumentų (2009 m. galutinės finansinės ataskaitos su sąskaitomis, finansinės veiklos ataskaita ir apibendrinta informacija apie 2009 m. vidaus auditus) ir palankiai vertina tai kaip konstruktyvią priemonę siekiant užtikrinti demokratinę atskaitomybę, susijusią su Tarybos administraciniu biudžetu;

               3.

               palankiai vertina tai, kad Taryba minėtus dokumentus perdavė Parlamentui ir kad Tarybai pirmininkaujančios valstybės narės atstovas dalyvavo plenariniame posėdyje vykstant diskusijoms dėl 2009 m. biudžeto įvykdymo patvirtinimo; vis dėlto primena, kad biudžeto įvykdymo patvirtinimas buvo atidėtas, nes Parlamentas negavo jokių atsakymų į daugelį neišspręstų klausimų dėl 2009 m. Tarybos biudžeto įvykdymo patvirtinimo, kurie buvo iškelti anksčiau:

                           a)

                           Tarybos administracija nepriėmė kvietimo susitikti su Parlamento komitetu, atsakingu už biudžeto įvykdymo patvirtinimo procedūrą, ir apsvarstyti klausimus, susijusius su Tarybos 2009 finansinių metų biudžeto įvykdymu, todėl Parlamentui vis dar reikia patvirtinimo, kad Tarybos Generalinis sekretorius yra pasirengęs dalyvauti komiteto, atsakingo už biudžeto įvykdymo patvirtinimo procedūrą, posėdyje ir atsakyti į komiteto narių klausimus;

                           b)

                           Parlamentas negavo iš Tarybos administracijos informacijos ir dokumentų, kurių buvo prašoma 2011 m. gegužės 10 d. Parlamento rezoliucijoje;

      Parlamento teisė patvirtinti, kad biudžetas įvykdytas

               4.

               atkreipia dėmesį į 2011 m. birželio 2 d. Tarybai pirmininkaujančios valstybės narės atstovo laišką Europos Parlamento Pirmininkui, kuriame teigiama, kad Taryba mano, jog 2011 m. gegužės 10 d. vykusiu balsavimu Parlamente pagal ES teisę buvo priimtas biudžeto įvykdymo patvirtinimo sprendimas dėl visų 2009 m. Sąjungos sąskaitų, įskaitant Tarybos sąskaitas, vadovaujantis SESV 319 straipsniu;

               5.

               pabrėžia Parlamento teisę patvirtinti, kad biudžetas įvykdytas pagal kartu taikomus SESV 316, 317 ir 319 straipsnius, kurie turėtų būti interpretuojami atsižvelgiant į jų turinį ir tikslą, t. y. vykdyti viso be išimties Europos Sąjungos biudžeto parlamentinę kontrolę ir tikrinimą ir nepriklausomai patvirtinti biudžeto įvykdymą, susijusį ne tik su Komisijos vykdytu biudžeto skirsniu, bet taip pat ir su kitų institucijų vykdytais biudžeto skirsniais, kaip nurodyta Finansinio reglamento 1 straipsnyje;

               6.

               mano, kad SESV 319 straipsnyje ir Finansinio reglamento 50 straipsnyje reikalaujama, kad kitos institucijos laikytųsi tokių pačių taisyklių ir sąlygų, kokių laikosi Komisija, vykdydama savo biudžetą; mano, kad todėl atsakomybė dėl kiekvieno biudžeto įvykdymo tenka kiekvienai atitinkamai institucijai, o ne vienai Komisijai;

               7.

               pabrėžia, kad, nepaisant galimų skirtingų savarankiško sąskaitų uždarymo teisinių interpretacijų, Parlamentas mano, jog visų tikslų ir paskirčių atvejais būtina atlikti tikrinamų metų atitinkamos institucijos finansų valdymo politinį vertinimą, tuo būdu išsaugant esamą institucinę pusiausvyrą, pagal kurią Parlamentas atsakingas už demokratinės atskaitomybės Sąjungos piliečiams užtikrinimą;

               8.

               mano, kad minėti teisiniai argumentai ir taikoma praktika priimti atskirus sprendimus dėl kiekvienos Sąjungos institucijos ir įstaigos biudžeto įvykdymo patvirtinimo paremia šią interpretaciją, be to, sprendimai dėl biudžeto įvykdymo patvirtinimo turi būti priimami atskirai dėl darbinių priežasčių siekiant išvengti Sąjungos veiksmų netolydumo ir sutrikimų;

               9.

               mano, kad tinkama Finansinio reglamento 147 straipsnio ir SESV 265 straipsnio interpretacija yra tokia: jei nesiimama reikiamų veiksmų atsižvelgiant į pastabas, pridedamas prie Parlamento sprendimo dėl biudžeto įvykdymo patvirtinimo, Parlamentas įgauna teisę pareikšti ieškinį dėl atitinkamo subjekto neveikimo;

      Skirtingas Parlamento ir Tarybos vaidmuo biudžeto įvykdymo patvirtinimo procedūros metu

               10.

               pažymi, kad pagal Tarybai pirmininkaujančios valstybės pareiškimą 2011 m. birželio 21 d. Biudžeto kontrolės komiteto posėdyje, susitarimo memorandumas, kurį 2011 m. kovo 2 d. patvirtino COREPER, turėtų sudaryti Parlamento ir Tarybos santykių pagrindą, atsižvelgiant į kiekvienos iš šių institucijų biudžeto įvykdymo patvirtinimą; taip pat pažymi, kad pagal šį memorandumą reikalingas visiškas Parlamento ir Tarybos abipusiškumas pateikiant dokumentus, atsakant į klausimus ir per dvišalius susitikimus, kurie turi būti rengiami kiekvienais metais ir kuriuose turi dalyvauti Tarybos ir Parlamento komiteto, atsakingo už biudžeto įvykdymo patvirtinimo procedūrą, atstovai ir abiejų institucijų Generaliniai sekretoriai;

               11.

               visiškai gerbia Tarybos kaip rekomendacijas teikiančios institucijos vykdant metinę biudžeto įvykdymo patvirtinimo procedūra vaidmenį, kuris numatytas SESV 319 straipsnyje; vis dėlto nesutiktų su Taryba, jei ji savo poziciją atsižvelgdama į biudžeto įvykdymo patvirtinimą laikytų identiška Parlamento pozicijai;

               12.

               pakartoja, kad turi būti išsaugotas Parlamento ir Tarybos vaidmenų biudžeto įvykdymo procedūros metu skirtumas ir kad Tarybos administraciją (jos Generalinį sekretoriatą) ir kitų Sąjungos institucijų administracijas, įskaitant paties Parlamento administraciją, turėtų kontroliuoti Audito Rūmai, ir taikant SESV nustatytą biudžeto įvykdymo patvirtinimo procedūrą šios administracijos turėtų būti visapusiškai atskaitingos Sąjungos piliečiams už atitinkamo biudžeto įvykdymą;

               13.

               pažymi, kad Audito Rūmai vykdo šių institucijų kontrolę atskirai nuo Komisijos kontrolės ir pabrėžia, kad galutinis atskaitomybės grandinės elementas turėtų būti demokratinė kontrolė Parlamentui patvirtinant biudžeto įvykdymą;

               14.

               primena Audito Rūmams Parlamento siūlymą atlikti išsamų Taryboje taikomų stebėsenos ir kontrolės sistemų vertinimą, kuris būtų panašus į vertinimus, atliktus Teisingumo Teisme, Europos ombudsmeno biure ir Europos duomenų apsaugos priežiūros pareigūno biure rengiant Audito Rūmų 2010 finansinių metų ataskaitą;

      Pagrindiniai Tarybos biudžeto įvykdymo patvirtinimo procedūros elementai

               15.

               primena, kad Tarybos išlaidos turi būti tikrinamos taip pat kaip ir kitų institucijų išlaidos, ir pagrindiniai tokio tikrinimo elementai turėtų būti:

                           a)

                           Tarybos ir už biudžeto įvykdymo patvirtinimą atsakingo Parlamento komiteto atstovų oficialus susitikimas, galbūt uždaras, siekiant, kad būtų atsakyta į komiteto narių klausimus. Susitikime turėtų dalyvauti Tarybos Generalinis sekretorius, už biudžeto įvykdymo patvirtinimo procedūrą atsakingo komiteto biuras, pranešėjas ir frakcijoms atstovaujantys nariai (koordinatoriai ir (arba) šešėliniai pranešėjai);

                           b)

                           kaip nurodyta 2010 m. birželio 16 d. rezoliucijoje (10) dėl 2008 m. Tarybos biudžeto įvykdymo patvirtinimo procedūros, biudžeto įvykdymo tvirtinimas turėtų būti pagrįstas šiais visų institucijų pateiktais rašytiniais dokumentais:

                                       —

                                       ankstesnių finansinių metų biudžeto vykdymo ataskaitomis,

                                       —

                                       finansine turto ir įsipareigojimų ataskaita,

                                       —

                                       metine biudžeto ir finansinio valdymo veiklos ataskaita,

                                       —

                                       metine vidaus auditoriaus ataskaita.

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 303, 2010 11 9, p. 1.

      (4)  OL C 308, 2010 11 12, p. 129.

      (5)  OL L 250, 2011 9 27, p. 23.

      (6)  OL L 248, 2002 9 16, p. 1.

      (7)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (8)  OL C 139, 2006 6 14, p. 1.

      (9)  Europos skaidrumo iniciatyva.

      (10)  OL L 252, 2010 9 25, p. 22.